دیسمڈرو

دیسمڈرو (اردو: خوبصورت لڑکا) میں 2007ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کے ہدایت کار پوری جگناتھ ہیں۔ اس فلم کو ڈی وی وی ڈنایا نے یونیورسل میڈیا کے بینر تلے پروڈیوس کیا۔ اس فلم کے مرکزی ستارے اللو ارجن اور ہنسیکا موٹوانی ہیں۔ یہ فلم 12 جنوری، 2007ء کو 400 سے زائد سنیماگھروں میں جاری ہوئی۔ یہ فلم اللو ارجن کے فلمی سفر کی کامیاب فلموں میں سے ایک ہے۔ یہ اداکارہ ہنسیکا کی بطور مرکزی کردار پہلی فلم ہے۔ رمبھا نے آئٹم گانے میں اللو ارجن کے ساتھ رقص کیا۔ یہ فلم ملیالم اور تمل میں ہیرو: دی ریئل ہیرو اور ہندی میں اک جوالا مکھی کے عنوان سے ڈب کی گئی۔

تیاری 

اللو ارجن کی فلم ہیپی کی اشاعت کے بعد یہ بتایا جا رہا تھا کہ آپ تمل فلم سواکاسی کے تیلگو ری میک میں کام کریں گے۔ اس فلم کے مرکزی ستارے وجے اور اسین تھے۔ لیکن بعد میں، پوری جگناتھ کی ہدایت کردہ اور ڈی ڈی ڈنایا کی یونیورسل میڈیا کے بینر تلے تیار کردہ اس فلم میں کام کیا۔ اس فلم کا عنوان دیسمڈرو رکھا گیا۔ پوری جگناتھ نے فلم کی کہانی پر بینکاک میں کام کیا اور 16 جون، 2006ء کو حیدرآباد واپس آئے۔ اس فلم کی منصوبہ بندی باضابطہ طور پر 19 جون، 2006ء کو پوری جگناتھ کی پروڈکشن کمپنی ویشنو اکیڈمی میں ہوئی۔

اللو ارجن نے اس فلم میں ایک میڈیا رپورٹر کا کردار نبھایا۔ اس کردار کے لیے، اللو ارجن نے اپنے بالوں اور سکس پیک (six-pack) پر کافی توجہ دی۔ ہنسیکا موٹوانی کو فلم کی مرکزی اداکارہ کے طور پر چنا گیا، جنہوں نے اس فلم کے ذریعے صرف 16 سال کی عمر میں اپنے فنی سفر کا آغاز کیا۔ انہوں نے اس فلم میں ایک سنیاسن کا کردار نبھایا۔ رمبھا نے اللو ارجن کے ساتھ آئٹم نمبر میں رقص کیا۔

فلمنگ 

شوٹنگ کی شروعات 28 جولائی، 2016ء کو حیدرآباد میں ہوئی۔ فلم کا اگلا شیڈول ہماچل پردیش میں شوٹ کیا گیا۔ ستمبر 2006ء کی شروعات میں کچھ ہنگامی منظر منالی میں شوٹ ہوئے۔ اس کے کچھ ہفتوں بعد مرکزی کرداروں کے درمیان کے کچھ منظر ہماچل پردیش میں شوٹ ہوئے۔ شوٹنگ کے اس حصے کو 5 دسمبر، 2006ء کو ختم ہونا تھا۔ لیکن بعد میں 10 اکتوبر، بھارتی ختم ہوا۔ فلم کے کچھ ہنگامی منظر دسمبر 2006ء کی شروعات میں گچی بولی کی ایک الومینیم فیکٹری میں شوٹ ہوئے۔

اشاعت 
فلم کو دنیا بھر میں 500 اسکرینوں پر جاری کیا گیا، جس میں آندھرا پردیش میں 424، کرناٹک میں 32، اوڈیشا میں 8، چینائی میں 2، ممبئی میں 3 اور بیرون ملک میں 31 اسکرینیں شامل ہیں۔

حوالہ جات

بیرونی روابط 
 

2000ء کی دہائی کی تیلگو فلمیں
2008ء کی فلمیں
انتقام سے متعلق بھارتی فلمیں
بھارت میں میڈیا کے بارے میں فلمیں
بھارتی ایکشن تھرلر فلمیں
بھارتی ایکشن فلمیں
بھارتی جرم فلمیں
بھارتی رومانوی فلمیں
بھارتی رومانوی موسیقانہ فلمیں
بھارتی رومانوی ڈراما فلمیں
بھارتی فلمیں
تلنگانہ میں عکس بند فلمیں
تلنگانہ میں ہونے والے واقعات پر فلمیں
تیلگو زبان کی فلمیں
حیدرآباد، بھارت میں عکس بند فلمیں
حیدرآباد، بھارت میں ہونے والے واقعات پر فلمیں
مصالحہ فلمیں
ہماچل پردیش میں عکس بند فلمیں
ہماچل پردیش میں ہونے والے واقعات پر فلمیں
ہندی میں ڈب شدہ تیلگو زبان کی فلمیں
ایک آئٹم نمبر والی فلمیں
صحافیوں کے بارے میں فلمیں